
LEY DI PENSIOEN AOV NO TA HACI 
DISTINCION PERO TA INHUSTO PA 
HOBENNAN CU BAY STUDIA AFO 


GOBIERNO LO 
LEGALISA DEBE 
DI 2 MIYON FLORIN 
PA PUEBLO PAGA 


ASINA LIBRA EDISON BRIESEN 


ANALISIS 


SI INTEGRIDAD TA 
EXISTI GABINETE 
WEVER CROES II TA 
CAY DIAHUEBS AWOR 


SINDICATONAN A 
TUMA INICIATIVA PA 
“PARA” GOBIERNO 
CU SU ABUSONAN 

D 
ignidad y integridad ta na despliegue diahuebs venide- 
ro ora cu Parlamento di Aruba, den un reunion publi- 
co, trata un ley caminda ta apodera Minister di Turismo y 
di Salud, Dangui Oduber, pa gabinete Wever Croes II, paga 
e grupo di Lee Tafonelli and Associates Inc, un suma di riba 
dos miyon florin. 


Pues cu otro palabra, mientras cu 
ainda pueblo ta luchando cu 
reduccion den cuido medico, 
ta luchando cu aumento 
di prijs di awa y cori- 
ente, aumento di gasolin 
y diesel, un inflacion sin 
misericordia, ata gabinete 
Wever Croes ta pone 
pueblo para respon- 
sabel pa un mal deci- 
sion 
di 
ex 
Minister 
Edison Briesen. 


Na luna di October di 2008, pues un aña prome cu eleccion 
tuma luga, segun e invitacion pa e reunion di e siman aki, 
ex Minister di Turismo, Edison Briesen a dicidi di firma un 
contract cu e compania di Lee Tafonelli pa organisacion di 
Aruba Music Festival pa añanan 2010, 2011, 2012 y 2013. 
Aki tin cu menciona cu anteriormente a papia cu ex Minister 
Briesen a firma e contract den su periodo como minister 
demisionario, esta na 2009 ora cu MEP a perde eleccion 
pero awor ta para den documentonan cu ta dia 1 di October 
di 2008. 
Segun informacionnan ricibi ta mustra cu Briesen y su 
gobierno no tabatin placa riba presupuesto pa e festival 
aki y ora cu a pidi ayudo di Aruba Tourism Authorities, 
esaki tambe a dicidi cu e no por suministra e placa pa e 
festival. 


E grupo di Lee Tafonelli and Associates Inc a dicidi di 
entabla un caso contra di gobierno di Aruba exigiendo 
pago pa perdidanan sufri dor di no organisa e festival aki 
manera ta para den e contract pero den Corte di Prome 
Instancia, gobierno a gana e caso aki pero den un deci- 
sion den Corte Superior, a anula e decision aki y a pone 
gobierno para responsabel pa esaki. 
Segun ley responsabilidad di e debe aki cu un 
miyon 150 mil florin ta cay pa cuenta di 
ex Minister Briesen pero den final di 
2012, memey di un serie di medida 
cu pueblo a haya caba for di gobi- 
erno, Minister Oduber a presenta e 
ley aki na Parlamento y Raad van 
Advies pa gobierno cubri e suma 
aki y libra Briesen di tur respon- 
sabilidad. 


Si e 11 parlamentarionan cu ta 
sostene gabinete Wever Croes II 
aproba e ley aki, esaki lo nifica cu 
ta pueblo lo tin cu carga e debe 
di 2 miyon 70 mil florin y asina 
ta libra ex Minister Briesen di tur 
culpabilidad. 


Gobierno lo legalisa debe di 
2 miyon florin pa pueblo paga 


Asina libra Edison Briesen 


Pues cu otro palabra, mientras cu 

Segun ley responsabilidad di e debe aki cu un 

A 
ruba tin un di e leynan di pensio- 
en mas miho di mundo. Un ley cu 
no ta haci distincion si bo ta naci aki of 
no. Pero di otro banda ta inhusto. Aki 
ta sigui un splicacion di con. 
No ta tur pais na mundo tin un sistema 
di pensioen general pa su ciudada- 
nonan y Aruba por ta orguyoso di 
esaki. Mas ainda, e ta hopi habri pa 
tur esnan cu a bin traha aki na Aruba. 
Sinembargo tin punto cu ciudada- 
nonan di Aruba ta cuestiona. Pakico un 
stranhero aworaki ta biba den exterior 
y ta haya su pensioen di Aruba? Esaki 
ta corecto. Pa ley no por kita e derecho 
aki for di dje door cu el a traha y a 
contribui na caha di Gobierno y tambe 
a paga su prima di AOV, mescos cu su 
doño di trabou tambe a haci. 


“Ley di AOV no ta haci distincion 
si e pensionado ta un stranhero of 
Arubiano. E ley ta prescribi con un 
trahado ta acumula su añanan pa haya 
pensioen. Si entre bo edad di 15 aña 
y esun di pensioen bo a biba registra 
na Aruba (tur e añanan ey) bo ta haya 
100% bo pensioen. Pa cada aña cu un 
persona no a biba na Aruba ta kita 2% 
di e suma di pensioen,” ir. Edwin Jacobs 
a splica. 
Si un persona no tabata biba na Aruba 
riba dia 31 di december, 1985, tur e 
añanan prome cu esey, acumula di 
pensioen, mester wordo paga door di 
Corsou. 


E derecho di pensioen pa un stran- 
hero ta depende di e añanan cu el a 
biba legal y registra na Aruba. E ley 
no ta mira si bo a traha of no a traha. 
Solamente ta mira si bo tabata registra 
na Censo. Un persona stranhero cu ta 
casa ta haya pensioen p’e y un suma 
pa su casa, y ta depende cuanto aña e 
pareha a biba na Aruba. 


Manera ta bisa, e ley no ta wak trabou. 


Esaki ta nifica cu tur esnan cu a biba aki 
na Aruba, trahando como “inwonende” 
ta haya e mesun pensioen basa riba e 
añanan cu el a biba na Aruba. E ley di 
AOV, pensioen, di Aruba ta basa riba 
solidaridad. 
Loke ta resalta ta cu e cantidad di 
pensionadonan cu ta bini di pafo ta 
bira cada aña mas grandi. Na aña 2013 
di e total di pensionadonan di Aruba 
un 32.2% tabata stranhero. Na 2018 
esaki tabata 38.3% di e total y aña 
pasa e tabata 37.5%. 


Cu transcurso di aña e cifra di stran- 
heronan cu ta haya pensioen lo bay ta 
aumentando, si tene na cuenta cu un 
grupo grandi a bini Aruba durante e 
desaroyo economico despues di Status 
Aparte. 
E situacion inhusto ta pa e hobennan 
cu bay studia den exterior, principal- 
mente na Hulanda. Esnan cu na un 
edad hoben bay Madre Patria pa studia, 
obligatoriamente mester schrijf uit for 


di Censo pa nan por inscribi nan mes 
na Hulanda. Esaki ta sosode rond di 
nan 18 y 20 aña. E hobennan aki tambe 
ta bay perde parti di nan pensioen ora 
cu nan yega edad pa haya esaki. Si nan 
keda 4 pa 5 aña den exterior y despues 
bolbe Aruba, e ta nifica cu nan lo perde 
8 y 10% di nan pensioen. Un persona 
soltero, kisas a bay studia den exte- 
rior y a tum’e mas tempo, mientras cu 
el a keda algun tempo na un pais cu 
no ta Hulanda, y nunca casa lo haya un 
miseria di pensioen si e bolbe Aruba 
despues di 10 aña. 
E suma cu e lo haya, si el a biba 40 aña 
so na Aruba despues di su 15 aña, lo 
no yega 900 florin. Esaki ta e inhus- 
ticia pasobra ta encurasha e hobennan 
pa bolbe Aruba y esnan cu a haci esaki 
den e añanan tras di lomba, y no a 
cera un seguro adicional, por conta cu 
nan lo no haya e pensioen completo. 
Ta tempo pa politiconan discuti si e ley 
solidario aki mester wordo adapta of 
no. 


Ley di pensioen AOV no ta haci distincion pero 
ta inhusto pa hobennan cu bay studia afo 

A N U N C I O 


SETAR ta informa cu lo tin trabounan di 
mantencion riba diahuebs 16 di maart 2023 
di 1.00 am pa 9.00 am. 


Areanan afecta lo ta: 
Tierra del Sol Saliña Cerca 
Diamante Bakval 
Westpunt Sucuchi 
Ruby Boroncana 
Opal 
Topaz 


Nos disculpa pa cualkier inconveniencia. 


Rooi Santo 


D 
en pasado e actual Minister di Energia y di 
Labor, Glenbert Croes, a wordo poni respon- 
sabel pa un decision cu el a tuma cu ta regarda 
salario di trahadonan di WEB Aruba NV, dos di 
e mesun partido di cual e ta forma parti di dje 
awor. 


Gobierno bou direccion di Nelson Orlando 
Oduber a dicidi cu e yiu di Betico como Minister, 
a aproba un pago pa trahadonan di e planta di 
awa y electricidad pa cual e tabata esun respon- 
sabel pa firma esaki y pa añanan largo Glenbert 
mester a traha pa paga e debe aki. 


E caso di ex Minister Edisobn Briesen no ta dife- 
rente ya cu el a firma un contract cu e grupo 
di Lee Tafonelli and Associates Inc pa organisa 
aAruba Music Festival prome cu el a haya fondo 
pa cubri esaki riba presupuesto. 


E grupo Mericano a inicia un caso den Corte cual 
incialmente el a perde pero den Corte Superior el 
a grupo a haya rason y gobierno mester a pone 
placa riba mes pero durante di gabinete Mike 
Eman I y II, gobierno a laga esaki pa ex Minister 
Edison Briesen mes regla e asunto aki pero awor 
Minister Dangui Oduber y gabinete Wever Croes 
ta dicidi pa laga pueblo paga e debe. 


Analisis 


Si integridad ta existi gabinete 
Wever Croes II ta cay diahuebs awor 


Gabinete Wever Croes II for di momento cu a firma un acuerdo di gober- 
nacion, a insisti cu esaki lo ta un gobernacion cu tin como base integ- 
ridad caminda sirbi pueblo den e miho forma, ta primordial pa ambos 
partido. 


Sinembargo e caso di ex Minister Briesen ta bolbe pone duda grandi no 
den integridad di e gobierno di coalicion pero integridad di miembronan 
di e dos partidonan cu ta forma e coalicion aki, esta MEP y RAIZ. 


Tur Minister, di e gabinete actual y tur den futuro, ta “persoonlijk 
aansprakelijk” pa decisionnan cu nan tuma como mandatario ya cu ta 
un ley pa proteha pueblo y e interes general di e pais contra decision di 
mandatarionan cu no ta corecto. 


Ex Minister Edison Briesen a faya formalmente ora cu el a dicidi di firma 
un contract cu e grupo di Lee Tafonelli and Associates Inc sin cu e 
tabatin fondo pa esaki y el a hinca e pais den un situacion dificil, sigur 
den e tempo aki caminda placa ta di un escasez grandi. 
Na luga di laga ley cana su curso, gobierno ta pone e decision delicado 
aki den man di 11 parlamentario, kendenan ya caba a demostra cu 
nan ta para prome pa sirbi interes di nan gobierno y pa despues sin tin 
mester sirbi interes di pueblo. 


Partido RAIZ cu a insisti cu “nos no ta nan” awor ta para dilanti otro 
reto grandi, un resto caminda e tin cu demostra na pueblo cu realmente 
e ta para pa integridad y honestidad. 


Si e ley aki pasa caminda ta absolve un ex Minister di su responsabi- 
lidad y ta deposita e debe aki riba cuenta di pueblo, anto partido RAIZ 
pa tur loke el a sigura pueblo cu ta su vision, a converti su mes den un 
copia carbon di partido MEP. 


Diahuebs venidero dia 16 di Maart pa 9’or di mainta, pueblo lo tin cu 
hunga pa Hues den e reunion publico cu a wordo yama ya cu si frac- 
cion di RAIZ pa medio di su miembronan Raymond Kamperveen y 
Raymicheline Raymond sostene e ley aki pa impone un suma di mas di 
2 miyon pa pueblo paga pa mal decision di ex Minister Briesen, anto e 
suerte di e partido aki lo ta seya pa proximo proceso electoral. 


Si e ley aki pasa, gabinete Wever Croes II tin cu tene e honor na nan 
mes y bandona gobierno y habri caminda pa eleccion nobo pa pueblo 
por haya un gobierno cu ta serio, cu ta di confia y cu sirbi y proteha 
pueblo mas cu tur cos. 

kooymanbv.com 
THERE IS ALWAYS SOMETHING TO DO 


ADJUSTED OPENING HOURS 
Saturday, March 18th- 9 am - 2 pm 


Storewide 



10% DISCOUNT* 
Y BANDERA 


*Regular hours will resume the following day 


DIA DI HIMNO 



*Does not apply to Arctic airco’s, kitchen cabinets, current specials, special orders, volume 


. Cash & Carry only! 


P 
a algun luna caba 
of hasta por bisa 
pa algun aña, tin un 
situacion politico hopi 
tenso caminda e rum- 
bo cu gabinete Wever 
Croes II a hibando e 
pais, no a esun cor- 
ecto y no ta e miho pa 
sirbi e interes general 
di e pais. 
Maniobranan straño y 
hasta abusivo, ta ser 
presenta 
constante- 
mente caminda gobi- 
erno ta sigui sinti cu 
pueblo ta pasivo y ta 
guli tur cos manda 
abou tog ya cu pueblo 
ta tumando tur cos cu 
masha calmo mes. 
Pa hopi tempo, desde 
e momento cu gabi- 
nete Wever Croes II 
a mishi cu salario di 
trahadonan 
publico, 
a spera un accion 
mas agresivo contra 
di gobierno pero e 
dos demostracionnan 
organisa pa sindica- 
tonan di gobierno, no 
a produci e impacto 
cu tabatin mester pa 
pone gobierno scoge 
un otro rumbo. 


Recientemente gobi- 
erno a dicidi di intro- 
duci un ley cu e titulo 
di “prestatiemanage- 
ment” caminda lo bay 
husga productividad 
di tur trahado publico 
y esunnan cu no ta 
cumpli cu nan respon- 
sabilidad, lo wordo 
retira for di trabou. 
E ley aki a bin pa 
motibo cu for di 2018 
cu 
Prome 
Minister 
Evelyn Wever Croes 
a firma su prome 
protocol cu gobierno 
Hulandes, el a priminti 


Sindicatonan a tuma iniciativa pa “para” gobierno cu su abusonan 


cu e lo retira mas cu 1500 trahado publico pa yuda 
baha gastonan di personal di gobierno. 
Pa no perde cara politicamente, e decision aki nunca 
a wordo ehecuta pero a busca rond di e pensamento 
aki pa yega na un solucion cu gobierno Hulandes 
lo sostene y asina mes retira un grupo grandi di 
trahadonan publico manera a wordo palabra. 
Pa algun dia caba varios sindicato cu ta representa 
trahadonan publico, manera SADA, SEPPA, TOPA, 
SIMAR, SPA y FTA, a reuni cu hopi urgencia mirando 
cu e ley cu gobierno tin riba mesa pa “prestatie- 
management” ta formando un peliger serio pa hopi 
trahado publico pa loke ta nan futuro. 
Ta bisto cu un gobierno cu tin cantidad grandi di 
persona den servicio riba contract temporal, lo no 
kier manda e sostenedonan di e gobierno y nan 
famia y amigonan cas pero kier introduci e ley 
menciona, pa manda esunnan cu no ta produci cas 
cu retiro. 
E seis sindicatonan a dicidi di lo para fuerte contra 


di e ley aki ya anuncia cu un ora pa otro nan lo por 
drenta accion pa mustra e malcontento cu ta reina 
entre trahadonan publico. 
E caso cu mañan Parlamento lo trata pa exonera ex 
Minister di 2 miyon florin, tambe sin duda ta hunga 
un rol di e posicion di sindicatonan ya cu no por 
dicidi pa busca un forma pa retira trahadonan pero 
di otro banda ta bira pone mas debe riba lomba di 
pueblo. 


E posicion tuma pa e sindicatonan aki, a lanta 
speransa den comunidad cu e confrontacion real 
cu gabinete Wever Croes II a inicia y cu e accionnan 
aki lo conduci na un rechaso di e maneho cu gobi- 
erno a bin ta hibando caminda no tin espacio pa 
mehoracion den e calidad di bida di ciudadanonan 
di e pais.Sindicatonan di trahadonan publico a avisa 
tur trahado publico pa ta prepara ya cu e ley aki ta 
un problema serio pa nan futuro como trahado di 
gobierno. 

P 
arlamentario pa fraccion di AVP, sr Arthur Dowers ta mus- 
tra cu e peticion di sindicatonan pa anula e ley di ‘pres- 
tatiemanagement’, ta mas cu hustifica ya cu e ley aki lo bay 
brinda partido MEP y cualkier gobierno di MEP den futuro, 
un poder pa legalisa persecucion politico na tur momento. 
Dowers a enfatisa tambe cu no ta solamente lo legalisa 
persecucion politico contra trahadonan publico y hefenan 
di departamentonan di gobierno pero cu e ley aki MEP ta 
legalisa ainda mas su maneho pa sirbi interes di “friends 
and family.” 


“Den MEP su historia na momento cu nan a asumi gober- 
nacion di e pais, ta persigui tur hende cu nan ta considera 
contrincante politico, of ambtenaarnan cu no a vota pa MEP 
of si nan no ta famia di candidatonan di e partido. 
Gobiernonan di MEP tin un tradicion di hopi aña, pa kita 
trahadonan bon for di trabou y pone nan hendenan cu no 
ta capacita pa carga e responsabilidad cu nan a haya como 
regalo for di e lidernan di e partido. 


Por a mira cu no solamente MEP as pone hendenan no 
capacita of cu no tin estudio adecuado y tampoco tin 


diploma pero tambe a pone hendenan cu tin lista largo di 
actonan criminal. 
Un lista cu ta mustra individuonan cu a wordo acusa pa ases- 
inato, actonan di pedofiel, traficacion di droga, maltrato di 
hende y tur e cosnan aki ta loke partido MEP ta atrae manera 
tambe falsificacion di documento, ladronicia, tur e cosnan 
aki cu a wordo comproba pa husticia pero ta hendenan cu 
MEP ta tuma den servicio y ta kita hendenan honesto y liber 
di cualkier acusacion di actonan contra ley. 


For di momento c’un gobierno of un partido cu ta forma 
gobierno ta dicidi di emplea un hende pa motibo cu e ta un 
amigo of famia, nunca un sistema di ‘prestatiemanagement’ 
no por traha ya cu e hendenan aki no ta traha dirigi riba 
‘presteren’ pero nan ta mas dirigi riba interes di nan famia y 
di nan partido. 
Tin un primo di Prome Minister na e momentonan aki ta 
cobrando mas cu 10 mil florin cu ta mas cu varios director 
na e momentonan aki siendo cu e no por ‘presteer’ nada ya 
cu e no tin e capacidad pa logra esey. 
Pues un bes mas MEP kier introduci un instrumento pa 
uza contra di contrincantenan politico y tambe menasa y 
intimida cualkier funcionario publico cu ta para firme pa 
loke ta corecto den nan funcion pero cu ta contra di e forma 
di procede di un gobierno di MEP. 


Pa tal motibo mester brinda e ley di ‘prestatiemanagement’ 
cu alma y cuerpo pa kita esaki for di mesa si funcionarionan 
publico no kier bira victima di partido MEP. 
Tin un lista largo na e momentonan aki di funcionarionan cu 
a y ta wordo persigui pa partido MEP keto bay caminda por 
mustra cu a detene un persona y a hinca e funcionario den 
prizon den un caso cu a caba algun dia atras pa despues 
bin resulta cu e acusacionnan no tin base y cu el a ricibi un 
multa di 250 florin. 


Tin otro casonan por ehempel den cuerpo policial caminda e 
oficialnan aki a gana nan caso contra di gobierno y caminda 
Corte a dicidi cu nan tin cu bay traha bek pero gobierno 
di MEP ta nenga di honra e decision di Hues. Pues c’un ley 
di ‘prestatiemanagement’ e situacion lo bira pio y cu si di 
awor caba no ta respeta decision di Corte y ta pone esaki un 
banda,” Parlamentario Arthur Dowers ta mustra. 


Parlamentario Arthur Dowers: 


‘Prestatie Management’ ta intento di MEP pa legalisa ‘friends and family’ 

M 
anera priminti, 
SOGA lo a man- 
tene comunidad di 
Aruba informa to- 
cante e situacion 
pa cu e proyecto di 
Expansion y Reno- 
bacion di Dr. Hora- 
cio Oduber Hospital 
(HOH). 
Despues 
di 
nos 
ultimo 
comuni- 
cado di prensa 3 
di maart, SOGA y e 
contratista general 
OHLA a sinta na 
mesa y a yega na 
p a l a b ra c i o n n a n 
cu 
e 
partidonan 
no lo sigui cu otro 
mas y lo termina e 
contracto. E deci- 
sion aki tabata uno 
mutuo y a wordo 
yega na un manera 
amical. 
Den cuadro di esaki 
tambe 
a 
wordo 
palabra cu e sub- 
contratistanan por 
traha directamente 
cu SOGA, cualnan 
ta 
contratis- 
tanan local. SOGA 
a 
cuminsa 
haci 
preparacionnan 
necesario 
y 
a 
acerca e contratis- 
tanan local pa sinta 
na mesa pa yega na 
palabracion pa nan 
caba cu e ultimo 
parti cu falta di e 
construccion lo mas 
pronto posibel. Esey 
lo 
encera 
tambe 
cu SOGA lo mester 
evalua y posible- 
mente consulta cu 


SOGA: 


Informacion tocante proyecto di expansion y renobacion di HOH 


su Stakeholders pa despues otorga e trabou na 
e contratistanan local. 
SOGA tin e confianza cu dentro di algun siman 


lo por keda cla cu e contratistanan local y cu e 
trabou pendiente na HOH lo por reanuda lo mas 
pronto cu ta posibel. 

D 
iamars mainta e comision encarga cu soluciona e problematica di des- 
perdicio likido na Aruba a presenta un update di e proceso cu ta andan- 
do pa yega na un RWZI nobo. E proyecto ta den un estado hopi avansa y ta 
premira cu trabounan di construccion lo por cuminsa den zomer. 
E problema di e planta di RWZI na Bubali no ta algo nobo y e ta un prob- 
lema mas grandi cu simpel holo desagradabel. E ta un peliger pa nos salud, 
naturalesa, turismo, nos economia y e calidad di bida di nos hendenan. Den e 
programa di Gobernacion pa 2021-2025 a pone como meta pa crea consci- 
entisacion di e urgencia di e problematica aki y bin cu solucion sostenibel. 


E planta na Bubali ta data di 1972 y e tempo ey e la wordo diseña pa sirbi un 
cierto cantidad di habitante. E tempo ey ta 60 mil hende ta biba na Aruba y 
50 aña pasa ningun hende a pensa cu Aruba lo a conoce un desaroyo explo- 
sivo den cantidad di cambernan di hotel y cu esaki lo a haci cu e planta ta 
bira chikito pa capacidad di awa cu e mester procesa. Tambe tin un hospital 
grandi cu a drenta den funcion solamente algun aña despues di e planta 
di RWZI. Cu tempo e desaroyo economico di nos isla a bay laga desaroyo 


Minister Ursell Arends: 


Pronto trabou por cuminsa riba RWZI nobo 


di infrastructura atras. E planta a bira chikito 
pa e volumen di desperdicio likido cu e mester 
procesa y su estado di mantencion a keda bay 
atras pa hopi aña pa motibo di falta di recurso 
financiero. 
Durante e reunion cu e comision por a scucha 
for di e comision encarga cuanto trabou a wordo 
haci den e ultimo añanan pa yega na un solucion 
structural pa tur esaki, y cu e proyecto awor a 
drenta den un etapa hopi avansa y e ta cla pa 
wordo ehecuta. E comision menciona a presenta 
na AHATA, ATSA, FPNA, DNM y tambe na gerencia 
di Amsterdam Manor e detayes di tur loke ta e 
plan, e trabounan cu a wordo haci caba, kico 
falta y den ki tempo ta pensa cu lo por keda cla. 
E comision ta lidera pa Sr. Jossy Figaroa, apunta 
pa Ministerio di Naturalesa, hunto cu Sr. Marlon 
Croes, director di DOW representando despacho 
di Minister President, y Sr. Ton Rojer di Utilities 
Aruba NV, cu ta parti di e carta di Ministerio di 
Energia. 


Meta ta pa logra privatisa henter e sistema di 
desperdicio likido na Aruba. Pa medio di un 
entidad priva por sigura e inversion multi-miyo- 
nario cu ta necesario pa Aruba yega na un 
sistema moderno pa reemplasa e sistema chikito 
cu mientrastanto ta 50 aña bieu. 
Gobierno ta preparando pa traspasa tur planta 
di RWZI y tambe tur sistema di rioolering pa e 
entidad nobo aki. Dentro di 18 pa 24 luna Aruba 
lo ta ehempel den Caribe cu un sistema comple- 
tamente nobo y moderno riba e tereno di desper- 
dicio likido. 


Hunto cu e sistema nobo lo introduci tambe 
un ‘regulatory framework’. Esaki ta reglanan y 
normanan cu e planta y e sistema di rioolering 
mester cumpli cu’ne. Cu esaki lo por monitor cu 
tur cos ta bay conforme standardnan y evita cu 
e planta nobo ta cay atras den e servicio cu e 
mester duna comunidad. 
Den programa di Gobernacion 2021-2025 
tambe a indica cu lo busca un plan sostenibel 
pa conserva y integra e 5 saliña ‘wetlands’ den 
conexion cu RWZI-Bubali. Esaki awor ta parti 
integral di e areglo cu e operador nobo. Nan lo 
tuma e responsabilidad pa tene e nivel adecuado 
di awa den e Western Wetlands, pa asina yuda 
fortalece y stimula nos flora y fauna den dife- 
rente oasis chikito na luganan cu awe ta sali- 
ñanan seco. Esaki na su turno lo yuda tambe 
diversifica nos producto turistico. 

S 
iman pasa, Min- 
ister di Husticia y 
Asuntonan Social Sr. 
Rocco Tjon, hunto cu 
ekipo di Ministerio di 
Hustcia y Asuntonan 
Social, a reuni cu El- 
mar. 


A evalua e proyecto 
di camara di sigur- 
idad, 
mirando 
cu 
durante e temporada 
di carnaval a instala 
algun camara tempo- 
ralmente. 
E 
feed- 
back cu a ricibi di e 
parti tecnico di Elmar 
y e ekipo di KPA 
tawata uno positivo. 
Durante e bishitanan 
cu a haci na e dife- 
rente wardanan di 
polis, locual a sobre- 
sali ta e balor agrega 
di e camaranan, cu 
e conclusion cu e ta 
un di e motibonan 
pakico a experencia 
un 
temporada 
di 
carnaval mucho mas 
trankil. 


Durante e reunion 
cu Elmar, a toca e 
siguiente fase di e 
proyecto aki di cual 
e intencion ta pa 
cera un convenio cu 
Elmar na April pa 
di e forma ey por 
percura 
pa 
desa- 
roya e proyecto aki 
y ekipa camara riba 
diferente 
puntonan 
strategico na Aruba. 


Cuerpo Policial tin 
un rol sumamente 


Minister Rocco Tjon: 


Proyecto di camara hunto cu Elmar y KPA ta wordo firma na april 


importante den e proyecto aki, caminda nan lo 
bay defini e puntonan strategico riba nos isla 
cu lo mester wordo ekipa cu camara. 


Un di e puntonan importante, Den e plan di 
maneho di Ministerio di Husticia y Asuntonan 
Social ta pa inverti den tecnologia, pa di e 
forma ey ekipa Cuerpo Policial mucho mas miho 
pa preveni criminalidad y pa resolve casonan 
mucho mas miho unabes cu algo sosode. 


Por ultimo, e mandatario a indica cu e ta hopi 
agradecido, pa motibo cu mas y mas nos ta 


consciente di e hecho cu pa combati criminal- 
idad, colaboracion cu otro Ministerionan y part- 
nernan di sector priva ta importante. Pues ta 
gradici e aporte cu Elmar ta duna den cuadro di 
e proyecto aki, como tambe e aporte di colega 
Minister Glenbert Croes. 

S 
honnan amante di domino estilo Netflix, diasabra ultimo 
tabata e “season finale” p’e trabuconan di Biba Lekker DT 
ora cu Team Snor a baha c’un militancia masal den Domino 
Square Garden cu lo por pone cualkier partido politico bira ja- 
loers! Si studia e potretnan bon, si sigui e video dje camara di 
siguridad cu cautela, ta parce manera ta hala di hende a core 
bula cura e anochi ey y bandona e barco cu tabata zink bou 
mando di Captain Trimon! E anochi a cuminsa sensacional pa 
Team Snor cu a bin cu sed di vengansa pa locual Biba Lekker 
a haci biaha pasa cu nan ‘brochinan’ di Team Pariba Legends! 
Esnan cu conoce Snor Perez sa cu ora e tercio aki pone su sinti 
na algo y habri su ‘trukendoos’ yen di formula matematico di 
domino, ta ‘van goede huize’ bo mester ta pa tin un chens con- 
tra su ekipo. Nos no por divulga niun di Snor su formulanan, 
ya cu nos a firma un ‘confidential agreement’, pero toch como 
ñapa nos kier a duna e hint chikito aki: watch out ora Snor 
sali cu 1 y blanco ... su man ta pata pata di piedra di 6! Any- 
way, prome cu e azeta pa hasa snacks a keinta den cushina, 
ya Team Snor a drenta halftime cu score sensacional di 11 - 5! 
Despues di a disfruta dje pasapalonan completamente gratis 
cortesia di chef Han, e segundo tanda a cuminsa caminda ta- 


bata bisto cu Snor no tin idea di lanta handrem! Por a nota si 
cu Biba Lekker a hisa speed si un tiki, pero ya e daño dje prome 
mita dje anochi tabata haci caba! Snor ta tuma revancha pa su 
team hermano, Pariba Legends, door di placha Team Biba Le- 
kker cu score convicente di 21 - 14! Un shock total claro pa e 
ekipo di Biba Lekker, kendenan ultimo tempo tabata den un ra- 
cha di victoria. Pero, shonnan, conociendo Captain Trimon, ya 
esaki ta trahando riba ‘Season 2’ caba y lo estrena esaki pron- 
to. Keda pendiente! 


Team Snor a suta duro! 

D 
ialuna mainta Minister di Turismo y Salud 
Publico sr. Dangui Oduber conhuntamente 
cu Director di Aruba Ports Authority (APA) sr. 
Marc Figaroa y CEO di Aruba Tourism Authority 
(ATA) sra. Ronella Croes a cana den e ex edifi- 
cio di DOW na playa. Despues di esaki a tene un 
conferencia di prensa caminda e mandatario a 
splica kico e bunita proyecto aki ta encera. 
E ex edificio di DOW ya caba tin 14 aña bandona 
y ta un bista menos agradabel pa nos bishitan- 
tenan cu ta baha for di crucero. 


E proyecto di e ex edificio di DOW ya caba 
pa algun tempo Gobierno a cuminsa haci su 
debido diligencianan pa asina explora e posibi- 
lidadnan pa APA tuma edificio aki over teniendo 
na cuenta cu pronto lo cuminsa e desaroyonan 
di e proyecto di Port City y hopi di e oficinanan 
existente lo mester muda. 


Minister Oduber a splica cu e idea ta pa APA tuma e edificio di DOW over, 
renoba esaki completo. Como esaki ta un edificio basta grandi ta bay comparti 
e edificio di manera cu e piso 2 ta bira oficinanan di APA. Aruba Tourism 
Authority (ATA) ta bay huur piso 1 di e edificio aki y lo bay converti e piso aki 
den un Visitor Information Center (VIC) pa brinda informacion na nos bishi- 
tantenan. E VIC lo ta bon ubica di manera cu nos turistanan crucero por yega 
facil na dje. Minister Oduber a menciona cu esaki lo bay bira un centro super 
moderno y luhoso. E VIC lo brinda tur informacion di kico tur tin di haci na 
Aruba, kico ta tur e actividadnan, nos miho beachnan, lista di restaurant y 
kico nos tin pa ofrece, nightlife, transporte y mucho mas. E lo sirbi como un 
guia pa e turista asina cu e baha di e barco crucero. 
Minister Oduber a menciona cu pronto lo publica detayadamente e motibonan 
y con e traspaso di e edificio di DOW lo tuma luga den e “Lands Courant”. 
Despues cu esaki keda publica lo bay haci un ceremonia oficial caminda lo 
bay firma un MOU entre Ministerio di Turismo, Gobierno di Aruba, APA, ATA y 
Monumenten Bureau. E mandatario a menciona cu si tur cos cana segun plan, 
pa e di tres kwartaal di aña 2023 e proyecto aki por cuminsa. Ya caba ATA a 
cuminsa traha riba locual ta bira e diseño di VIC. 
Minister Dangui Oduber ta hopi optimista cu henter e proceso lo cana segun 
plan, pa e renobacion por cuminsa e aña aki. E ta un bunita proyecto cu lo 
tin un balor agrega na nos turismo crucero, esnan cu ta labora den turismo 
y Aruba henter. 
Minister Oduber a demostra di tin un vision cla di proyectonan cu lo beneficia 
nos turismo y nos pais Aruba. 


e l e m e n t s a r u b a . c o m | + 2 9 7 5 9 2 5 8 6 8 

Minister Dangui Oduber: 


Ex edificio di DOW tin un potencial grandi pa nos turismo crucero 

poni pa World Health Organization (WHO). 
A mustra riba e hecho cu Aruba tin su plan 
nacional di prevencion di malesanan no 
transmisibel. Tambe a combersa riba locual 
ta e encuesta di salud STEPS2023 cu nos ta 
hayando apoyo di PAHO. 


Sr. Bekkers a mustra hopi interes riba e 
modelo di haci ganashi cu Aruba ta uza pa cu 
turismo, den e esaki Minister Oduber a dune 
un amplio splicacion y e la keda masha impre- 
siona. Sr. Bekkers a elogia Minister Oduber 
pa cu e strategianan y tambe pa e modelo 
cu ta wordo uza cu ta e “High Value – Low 
Impact” caminda ta busca e balans entre 
busca e turistanan di calidad pero teniendo 
na cuenta cu nos medio ambiente. 


Riba e area di Salud Publico sr. Bekkers a 
elogia Minister Oduber pa e bon trabounan 
haci pa locual ta malesanan contagioso (p.e. 
COVID) como tambe e malesanan no trans- 
misibel. Tambe sr. Bekkers a elogia e sistema 
di cuido universal cu nos tin, esta AZV. Nos ta 
e poco paisnan na mundo cu tin esaki y nos 
mester salvaguardie. 
Finalmente e mandatario a duna gradici- 
mento na PAHO, WHO, representantenan di 
Hulanda na Nacionnan Uni pa nan sosten 
ofreci durante e temporada di pandemia 
y actualmente pa cu e prevencion di male- 
sanan no transmisibel. 


D 
ialuna atardi Minister di Turismo y Salud Publico sr. Dangui Oduber 
a ricibi bishita di sr. Paul Bekkers cu ta e representante permanente 
di Nacionnan Uni y otro organisacionnan internacional na Ginebra, Suisa 
compaña pa su reemplasante sra. Audry Gussen. Durante e encuentro aki 
Minister Oduber a toca diferente puntonan di interes. 


Den e combersacion e mandatario a enfoca riba e recuperacion breve 
cu Aruba tabata tin depues di e pandemia. A duna un bista amplio riba 
con nos turismo ta bayendo y e desaroyonan cu tin actualmente den nos 
turismo. Riba e tema di Salud Publico Minister a mustra sr. Bekkers riba tur 
e programanan di salud cu tin. 


Tur e programanan aki ta wordo haci conhuntamente cu Departamento di 
Salud Publico, Pan American Health Organization (PAHO) riba e standard 


Minister Dangui Oduber: 


Representantenan di Nacionnan Uni a 
keda impresiona cu e maneho actual 

T 
abata na september 2022 cu a start e di dos edicion di 
e programa di Jump 18 cu tin como meta primordial pa 
siña muchanan y nan famia pa hunto hiba un bida mas sa- 
ludabel den loke ta e parti fisico, tambe nutricion y no por 
laga afo e parti mental. Un grupo di 18 mucha a join e di dos 
edicion cu tin un duracion di no menos cu seis luna. Un ini- 
ciativa cu a start na aña 2021 di pediatra dr. Jamiu Busari 
cu manera cu a presenta e proyecto aki na Hunta di Direc- 
tiva di Horacio Oduber Hospital a para su tras y keto bay ta 
kere den e programa aki unda mucha y hiba un bida saluda- 
bel ta central. 


Na e anochi final aki cu a tuma luga na Xavier University a 
presenta e grupo di muchanan cu a participa na edicion dos 
di Jump 18 hunto cu nan mayornan. Tambe presente tabat’ey 
Minister Endy Croes di Enseñansa y Deporte conhuntamente 
cu Hunta di Directiva di HOH, esta sr. Jacco Vroegop hunto 
cu sr. Gregory Croeze. “Masha pabien. Mi ta hopi orguyoso di 
boso”, asina director di Horacio Oduber Hospital, sr. Vroegop, 
a dirigi su mes na tur e participantenan y nan mayornan. 
Dr. Jamiu Busari, pediatra, a conta cu e biaha aki e trabou 
tabata mas, pasobra en bes di diesocho, nan mester a atende 
trintiseis hoben den e programa aki. Awe diesocho ta ricibi 
certificado y aki dos luna e otro grupo ta termina. Cu esey 
a haya nan bou presion pa por realisa e programa na un 
forma mas eficiente, pa tin un acercamento mas determina 
pa cu e acuerdo cu mester a cera cu e mayornan di cada 
participante…den un solo palabra, mester a practica “multi- 
tasking”. Dr. Busari ta sigui bisa cu “e programa Jump 18 
ta mucho mas cu djis baha peso. Mas bien e ta manera un 
forma pa bo mes redescubri kico ta bo potencialnan como 
mucha y tambe mayor”. 
E proyecto Jump 18 ta consisti di un grupo di hoben profe- 
sional Arubano, cu bao guia di pediatra Jamiu Busari a desa- 
roya un iniciativa pa empodera muchanan y nan mayornan 
pa mehora nan salud y bienestar. 
E programa riba su mes ta encera un serie di actividad, 
manera haci ehercicio, dianan di consulta cu diferente profe- 
sional y mas. E ta depende di e necesidad di cada mucha 
participante, cu ta percura pa pone na mesa cu un profe- 
sional cu no solamente ta yud’e cu bahamento di peso, sino 
tambe ta splic’e na placa chikito kico ta e problema y kico 
lo pasa si no atende cu e problema na tempo. E ta un forma 
practico pa laga e participante cera miho conoci cu su mesun 
curpa, cu su potencialnan y pa fiha metanan cu e sa cu e lo 
por logra door di haci poco sacrificio pa su mesun bienestar. 


Ta yama danki na e team di profesionalnan cu ta carga e 
proyecto di Jump 18. Alabes ta gradici tur e partnernan cu 
ta haci e programa posibel esta Horacio Oduber Hospital, 
Gobierno di Aruba, YMCA Aruba, Kinetic Alliances, Maastricht 
University, One Healthy You y Elements of Aruba. Tambe un 
danki di curason na e sponsornan cu ta CEDE Aruba, ENNIA 
Aruba, WEB Aruba N.V., Arion Wine Company, Papiamento 
Restaurant Aruba, Kiwanis Club Aruba, Aruba Wine & Dine y 
Fundacion Prevencion Salud Aruba. 


Grupo di 18 mucha ta termina edicion 2 exitosamente 
E programa “Jump 18” a siña e 
participantenan redescubri nan potencialnan 

A 
lgemene Rekenkamer a publica su rapport Auditing Im- 
plementation of Sustainable Development Goals for 
Strong and Resilient National Public Health System. Ayera 
mainta a tuma luga entrega di y un presentacion di e resul- 
tadonan na Parlamento. Den e rapport aki Algemene Reken- 
kamer ta presenta e resultadonan di su investigacion riba e 
accionnan di gobierno pa haci e sistema di e cuido di salud 
di Aruba uno resiliente. E investigacion aki ta relaciona na e 
metanan di desaroyo sostenibel - Sustainable Development 
Goal (SDG) 3d. E obhetivo principal di e investigacion tabata 
pa investiga con gobierno a fortalece capacidad di e sistema 
di cuido di salud pa por pronostica, preveni y prepara pa e 
riesgonan di salud publico. Tambe a investiga si gobierno a 
haci uzo di e experiencianan adkiri durante e eventonan re- 
cien di salud publico. 


A realisa e investigacion aki conhuntamente cu 34 pais rond 
mundo bou di guia di International Organization of Supreme 
Audit Institutions (INTOSAI) Development Initiative (IDI). E 
investigacion a tuma luga durante e periodo di 25 october 
2021 te cu 4 november 2022. 


Cuadro di ley y maneho no ta ainda adecua 
Algemene Rekenkamer ta conclui cu gobierno a tuma inicia- 
tivanan y accionnan pa fortalece capacidad di e sistema di 
cuido di salud publico pa por pronostica, preveni y prepara 
pa e riesgonan di salud publico. Mester completa y imple- 
menta e iniciativanan tuma door di gobierno pa por garantisa 
un sistema di salud resiliente. Asina Aruba ta trahando den 
colaboracion cu e paisnan den Reino Hulandes pa fortalece 
e preparacion pa pandemia. Den cuadro di esaki ta actual- 
isando e cuadro di ley y maneho pa facilita implementacion di 
e Ordenansa di Sanidad Internacional - International Health 
Regulations (IHR) 2005. Un ehempel di esaki ta, prepara e 
Ordenansa Nacional pa Salud Publico y desaroya maneho 
nobo pa atende cu e retonan actual di salud na Aruba. 


No a finalisa e Ordenansa Nacional pa Salud Publico ainda 
y e maneho nobo mester wordo elabora den plannan di 
accion specifico. E establecimento di e ordenansa nacional 
pa salud publico ta hopi importante pa facilita e formula- 
cion y implementacion di maneho. Pa motibo cu e cuadro di 
maneho y ley ainda ta den proceso di actualisacion, e legis- 
lacion no ta coincidi completamente cu maneho y plannan, 
resultando den algun deficiencia entre e cuadro di maneho 
y ley. Door di esey Algemene Rekenkamer ta recomenda 


minister di Salud Publico pa percura pa finalisa e trayecto di 
ley y e plannan di accion mas lihe posibel, pa asina tambe 
implementa esakinan. Akinan Algemene Rekenkamer ta 
recomenda tambe, pa e minister envolvi tur stakeholdernan 
relevante den e proceso pa asina crea sosten y compromiso 
cerca nan pa por garantisa un implementacion mas eficiente 
y efectivo di e strategianan. 


Inclusion di e mas vulnerabelnan 
Derecho humano ta protegi na Aruba door di e legislacion 
y no ta diferencia, por ehempel entre ciudadanonan, pa 
por ricibi cuido di salud. Ciudadanonan cu necesidadnan 
specifico (vulnerabilidadnan) no ta exclui di cuido di salud. 
Algemene Rekenkamer ta constata sinembargo cu no tin 
un identificacion cla di e gruponan vulnerabel y nan nece- 
sidadnan. Algemene Rekenkamer ta constata ademas cu e 
documentacion di presupuesto tampoco ta mustra inclusion 
di e necesidadnan di esnan vulnerabel. Door di falta di un 
identificacion cla y documentacion Algemene Rekenkamer 
no por stipula si a tene cuenta cu e necesidadnan di 
esnan mas vulnerabel ora di crea strategianan, plannan y 
accionnan. Gobierno mester bin cu accionnan adicional pa 
por proteha esnan mas vulnerabel, specialmente den situa- 
cionnan di emergencia of crisis caminda vulnerabilidadnan 
ta surgi of empeora. P’esey Algemene Rekenkamer ta reco- 
menda minister di Salud Publico pa percura pa un identifi- 
cacion cla di e grupo vulnerabel y cu maneho y plannan di 
emergencia inclui accionnan pa por atende debidamente cu 
e necesidadnan specifico di e gruponan vulnerabel of indi- 
viduonan na riesgo. Asina por sigura cu ningun persona ta 
keda exclui (No one is left behind). 


E recursonan financiero pa riesgonan di salud publico no 
ta garantisa 
E pandemia di Coronavirus disease 2019 (COVID-19) a 
demostra un biaha mas cu e disponibilidad di e recursonan 

financiero ta keda un motibo di preocupacion. Gobierno 
a implementa un presupuesto di emergencia pa cubri e 
gastonan relaciona cu e pandemia di COVID-19. E motibo 
di esaki ta cu gobierno di Aruba no ta dispone di un fondo 
specifico destina pa atende cu e pandemia of riesgonan 
similar cu por afecta salud publico. Gobierno a ricibi ayudo di 
likides for di Hulanda den 2020 y 2021 pa por cubri e presu- 
puesto adicional aki. Hulanda a duna e ayudo aki den forma 
di prestamo, cu a bini cu varios condicion mara na dje. Un di 
e condicionnan ta e reduccion structural di Afl. 60 miyon pa 
aña for di e presupuesto di Seguro General di Salud (AZV). 
E reduccion den e presupuesto di AZV lo por tin impacto 
riba e cobertura di salud y acceso na cuido di salud. P’esey, 
Algemene Rekenkamer ta haya cu ta crucial pa Gobierno 
garantisa e disponibilidad di e recursonan necesario pa por 
fortalece e capacidad di salud, pa asina por ta bon prepara 
pa cualkier calamidad den salud publico. 


Algemene Rekenkamer ta recomenda minister di Salud 
Publico y minister di Finansa pa adopta medidanan financiero 
cu ta garantisa seguridad di salud y cobertura universal di 
salud, manera acceso, calidad y un cuido di salud pagabel. 
Pa esaki, ta importante pa e minister di Salud Publico percura 
pa prioridad claro pa e obhetivonan di maneho relaciona 
cu e capacidad pa cu cuido di salud publico. E priorisacion 
mester ta basa riba e necesidadnan pa cu e capacidad den 
cuido di salud publico y e factibilidad financiero. Den otro 
palabra, mester sigura cu ta tene na cuenta e limitacionnan 
financiero na momento di desaroya un sistema di salud 
publico resiliente. Esaki no ta nifica cu necesariamente 
mester aumenta e inversionnan of bin cu recursonan finan- 
ciero nobo, pero mirando e limitacionnan financiero di e pais 
en general, minister di Salud Publico y minister di Finansa 
mester cuminsa na explora opcionnan mas economico of 
redistribui e recursonan. Pa esaki, Algemene Rekenkamer ta 
conseha pa considera e posibilidad di desaroya un strategia 


financiero pa fortalece e financiamiento di salud. Haci uzo 
akinan di e guia di World Health Organization’s (WHO): 
Developing a National Financing Strategy: a reference guide. 


No ta evalua e capacidadnan periodicamente 
Un aspecto importante pa garantisa resiliencia, ta pa peri- 
odicamente evalua e capacidad pa por pronostica, preveni y 
prepara pa e riesgonan di salud publico di un pais. Algemene 
Rekenkamer a constata cu gobierno no tin un sistema pa 
evalua esaki. E informacion cu ta sali for di e evaluacion ta 
fundamental pa por tuma decisionnan y asigna e recursonan. 
P’esey Algemene Rekenkamer ta recomenda pa percura pa e 
Departamento di Salud Publico (DVG) tin e capacidad nece- 
sario pa por realisa e evaluacionnan aki periodicamente. Pa 
esaki ta importante pa percura pa tin un strategia efectivo pa 
por determina, monitoria, evalua y raporta riba e faltanan cu 
a constata of riesgonan den capacidad. Tin algun aspecto di 
capacidad di e sistema di salud publico cu ta evalua durante 
entrenamentonan di calamidad, esaki ta encera en partic- 
ular e proceso pa asistencia medico cual ta parti di e plan 
di calamidad. E entrenamento di calamidad ta ser coordina 
pa Departamento di Calamidad (BRA). Gobierno no tin un 
mecanismo estableci pa sigura cu ta atende debidamente 
e deficiencianan constata durante di e evaluacionnan aki. E 
recomendacion ta pa percura pa crea un sistema pa atende 
cu e deficiencianan identifica na un manera eficiente y efec- 
tivo. Na momento di tuma medida riba e deficiencianan 
constata, minister di Salud Publico mester tene cuenta cu 
e aspecto di integracion di e gruponan vulnerabel. Mester 
inclui tambe e proceduranan pa envolve tur stakeholdernan 
concerni, monitoria e accionnan tuma pa soluciona e defi- 
ciencianan y garantisa coherencia di e accionnan aki cu e 
maneho di gobierno. Tambe inclui procedura pa comparti e 
informacion riba e deficiencianan constata, cu e partnernan 
(internacional). 


Mirando e importancia di tin un sistema di salud publico resil- 
iente cu ta garantisa siguridad den cuido y cuido di salud 
universal, Algemene Rekenkamer ta accentua e importancia 
pa completa y implementa e iniciativanan y plannan cu ya 
caba a cuminsa. Mester considera na tur momento e capac- 
idad, tanto di personal como e limitenan financiero di e pais, 
envolve e stakeholdernan relevante y tene na cuenta e nece- 
sidadnan di esnan mas vulnerabel. Algemene Rekenkamer 
ta spera cu e investigacion aki lo asisti gobierno pa tuma e 
medidanan adecua pa por garantisa e progreso y continu- 
acion di e desaroyonan cu ya caba a cuminsa, pa fortalece 
e sistema di salud publico. Algemene Rekenkamer ta gradici 
tur esnan cu a duna nan cooperacion y contribucion valioso 
na e investigacion aki. 


E version digital di e rapport di Algemene Rekenkamer ta 
disponibel via www.rekenkamer.aw 

C 
uminda ta primordial pa nos como ser humano por biba. 
Pa nos por hiba un bida mas optimal y sano posibel, e 
cuminda mester ta di bon calidad, tin un bon prijs y ta dis- 
ponibel constantemente. Durante pandemia y te awe ainda 
nos por mira con importante y con fragil tur e tres puntonan 
ta. Web’i galiña y lechuga ta dos ehempel cu a haya aten- 
cion den media, pero asina tin hopi mas. Danki na esfuerso- 
nan di agricultornan local nos por mira poco poco cu cier- 
to producto ta di miho calidad y pa un prijs mas rasonabel, 
pero ainda por mira cu falta basta. Claro, inversionista mes- 
ter “step forward” pa crea e industria, nos hendenan local 
mester haci e trabou di planta, pero gobierno sigur tin un 
tarea grandi pa promove e industria di agricultura. Diferente 
departamento di gobierno mester wordo envolvi den e desa- 
royo aki: Santa Rosa, DIP, WEB, Dimas, Douane, DOW, labor, 
enseñansa, DVG, etc. Kisas e proyecto aki por wordo car- 
ga door di Ministerio di Agricultura, Economia, Innovacion, 
Salubridad Publico, kisas un colaboracion entre varios Min- 
isterio. P’ami, como Parlamentario, e no ta haci diferencia 
cua gobernante haci’e, tanten cu gobierno tuma e pasonan 
necesario pa pueblo di Aruba por ta sigur di bon alimento 


na un bon prijs. Maart aña pasa mi a entrega un mocion, pi- 
diendo atencion pa e topico aki. E mocion a wordo carga un- 
animamente door di Parlamento. A yega tempo pa nos por 
mira un adelanto. P’esey mi a dirigi pregunta na Minister 
President, como dirigente di gobierno, adhunto e peticion 
pa tuma e pasonan necesario pa promove e industria inno- 
vativo di agricultura. 


P 
a tur amante di buki, biblioteca ta organisa su Mercado di Buki 
segunda mano riba ‘Dia di Himno y bandera’. Un bunita oportun- 
idad pa busca den un cantidad grandi di buki pa algo interesante y 
diferente. 


Tin bon buki sigur sigur! Bukinan ta bay na prijs di 1 florin pa buki. 
Bishitantenan por busca den un coleccion grandi di buki di tur 
topico. Tin algo pa tur gusto y interes. 


Parlamentario Alvin Molina (MEP): 


Accion gubernamental ta rekeri pa garantisa “food security” 


CLICK AKI PA MANDA BO 
OPINION OF COMENTARIO 
AWEMainta 


E-MAIL NA NOTICIA@AWEMAINTA.COM 


Mercado di buki 
segunda mano 

R 
iba diahuebs 2 di maart ultimo Respaldo tabatin e hon- 
or di ricibi un bishita di trabou di Gobernador, sr. Alfon- 
so Boekhoudt. Durante e bishita di trabou aki Gobernador 
a ricibi hopi informacion pa medio di diferente presentacion 
di diferente psikiatra. Asina a splica e proceso di aña cu a 
wordo hiba prome cu na 2017 finalmente a funda e organ- 
isacion nobo pa salud mental na Aruba, cu despues a ricibi 
e nomber di Respaldo. 


Cu hopi orguyo a splica Gobernador di e trabounan cu 
Respaldo a bin ta eherce den e ultimo 6 añanan, manera: 
expansion di personal cu casi e dobel di locual a cuminsa cu 
ne; e diferente servicionan nobo cu ta ofrece, por ehempel 
ECT (Electroconvulsietherapie) cual Respaldo ta actual- 
mente e unico den region di Caribe Hulandes cu ta ofrece e 
tratamento aki cu resultadonan hopi positivo; introduccion 
di FACT-teams pa adultonan cu ta duna servicio ambulatorio 
door di un team multidisciplinario di profesionalnan; POPP- 
poli cu ta un cooperacion entre diferente instancia/profe- 
sional specialmente pa duna guia na muhenan embarasa 
cu tin (e riesgo di desaroya) problemanan psikico. Tambe 
e cantidad di clientenan cu ta ricibi ayudo profesional pa 
problemanan psikico a aumenta grandemente den e ultimo 
añanan. A logra habri un extra localidad na Mahuma pa ta 
mas central y asina yuda mas cliente posibel. A inicia dife- 
rente cooperacion cu otro instancianan local como regional; 
A introduci un sistema moderno completamente electronico 
pa registra tur datos di e clientenan (Elektronisch Patiënten 
Dossier); tambe a ofrece diferente curso y estudio pa sigui 
desarolla e personal trahando den cuido mental; pero tambe 
a logra ricibi un visitatie di e Nederlandse Vereniging van 
Psychiaters cu ta evalua periodicamente e cuido cu ta wordo 
ofreci y ta duna feedback pa mehoracion. 


Gobernador a ricibi despues un presentacion di e planes 
pa futuro unda entre otro a pone e enfasis riba deseo pa 
por cumpli cu e necesidad pa Aruba tin su propio crisisdi- 
enst. Esaki lo yuda haci e cuido necesario yega mas lihe na e 
cliente, baha e presion ariba cuerpo policial y yuda disminui 
e stigma cu tin ora polis mester interferi ora un cliente bira 
hopi malo. Tambe tin planes pa sigui desarolla e ‘foren- 
sische zorg’ na Aruba cu e obhetivo cu (ex) detenidonan cu 
problemanan mental lo ricibi asistencia y tratamento mas 
enfoca riba nan necesidad. Por ultimo a splica Gobernador 
durante e parti aki e desafionan cu Respaldo tin pa por sigui 
desaroya den e añanan venidero y asina cumpli cu e necesi- 
dadnan cu pais Aruba tin. 


Despues di e parti aki a bay over na duna Gobernador spli- 
cacion mas detaya di e diferente departamentonan y servi- 
cionan cu Respaldo ta ofrece. Psikiatra pa mucha y hoben 


duna un presentacion extenso di e servicionan cu e depar- 
tamento di Policlinica pa Mucha y Hoben ta ofrece. Asina a 
splica cu e policlinica pa Mucha y Hoben ta existi apenas 
desde 2009 y a duna splicacion di kico ta e tipo di trastor- 
nonan cu ta ser considera ‘specialistische ggz’, cu ta e grupo 
cu Respaldo ta atende. A duna tambe splicacion over e lista 
di espera y cu esey e desafio cu ta enfrenta pa por brinda e 
servicio necesario. Un di e desafionan mas grandi cu e poli- 
clinica di Mucha y Hoben ta enfrenta ta e escasez cu tin pa 
haya GZ-psychologen pa por yuda atende cu e lista largo di 
espera cu tin. Tambe ta un problema cu actualmente no tin 
un localidad pa admiti muchanan bou di 18 aña cu proble- 
manan psikico serio y compleho. Tur esaki siendo cu e trata- 
mento pa mucha y hoben ta di sumo importancia mirando 
cu estudionan ta mustra cu trata trastornonan mental mas 
trempan posibel ta hopi mas efectivo cu warda te na adulto 
pa ricibi tratamento; e dañonan ta hopi mas extenso y e costo 
lidia hopi mas halto. Despues a duna splicacion di e departa- 
mento di policlinica di adulto, e FACT teamnan y e POPP-Poli. 
Por ultimo Gobernador a ricibi un rondleiding door di e dife- 
rente departamentonan ubica den Clinica Respaldo. Di e 
manera aki Gobernador a haya e oportunidad di wak di cerca 
unda e clientenan ta hospeda, kico nan ta haci y dialoga cu 
e trahadonan riba vloer. 


Tabata un atardi di hopi informacion unda Gobernador a 
mustra hopi interes pa e cuido di salud mental na Aruba. 
Staff y personal di Respaldo kier un biaha mas gradici 
Gobernador pa e bishita placentero aki como tambe e interes 
cu Gobernador a mustra pa cu e temática importante aki. 


Gobernador cu bishita di trabou na Fundacion Respaldo 

D 
iabierna mainta a tuma luga un reunion entre Minister 
Glenbert Croes y e bestuur di “Dialogo Tripartita So- 
cial Laboral” (DTSL) pa asina prepara e plan di accion pa e 
siguiente reunionnan cu lo bay tuma luga. Presente na e re- 
union aki tabata sr. Tito De Cuba representando e Gremion- 
an Comercial, sr. Hubert Dirksz representando e Gremionan 
Sindical y sra. Sabine de Groot representando Gobierno di 
Aruba. 
Minister Croes a indica cu e reunion aki tabata uno positivo 
na unda a delinea e plan di accion pa e proximo simannan , 
premirando un reunion di DTSL cu mas representantenan di 
gremionan en general pa mita di April. 


Un poco di e historia di DTSL 
DTSL ta Dialogo Tripartita Social Laboral cu ta un plataforma 
di consulta y dialogo cu Minister Glenbert Croes a institui 
den su prome periodo como Minister di Labor, conforme 
e exigencianan di International Labor Organization (ILO). 
Esaki ta e plataforma unda Gremionan Comercial, Sindical y 


Gobierno ta bin hunto pa delinea y aproba cualkier proposi- 
cion cu por tin riba mesa e momento ey. 


E prome congreso di DTSL a tuma luga 29 di April 2019 
riba cual dia unanimamente a aproba e ley di ARBO cu ta 
pa garantisa salud y siguridad den e entorno laboral di e 
trahado. 


R 
iba 13 di maart 2023 mr.dr. Jayburtt Dijkhoff a duna un 
charla den Aula di Universidad di Aruba. E evento aki a 
wordo organisa pa Fundacion SIKI y tabata den conexion cu 
e lansamento di e buki titula ‘E derechonan di pashent’. Ta 
trata un evento historico como cu ta e prome buki den Reino 
Hulandes cu a wordo skirbi pa pashent y door di un experto 
riba e tema aki. 
Durante e charla Dijkhoff a subraya e necesidad pa pash- 
entnan sa kico ta nan derecho y pa haci uzo di nan derecho 
tambe. Sinembargo, el a presenta detayadamente cu tin 
hopi trabou pa haci. Banda di e proteccion di pashent, e 
sistema di cuido tambe ta bringa pa atencion di gobierno. E 


ta keda un trabou continuo pa haya un balansa entre e dos 
forsanan ey. Dijkhoff a enfatisa cu e derechonan di pashent 
mester wordo amplia y tin varios ley y derechonan cu falta. 
El a duna varios ehempel di esakinan, entre otro cu mester 
traha mas riba e sistema di cuido, e derecho di entrega keho, 
y prevencion. Tambe a toca e tema di bureaucracia cu ta 
stroba procesonan di ley tuma luga di un manera adecuado. 
Esey a stroba pa logra derechonan riba salud publico y asta 
salud na pia di trabou (ARBO). 
Por ultimo, Dijkhoff a indica cu e trabou ta encera cu awor 
mester start un campaña di conscientisacion. Mas tanto 
persona na Aruba mester haya sa kico ta nan derecho di 
pashent. Lo duna mas charla pa diferente grupo. Tambe lo 
sigui cu e Plataforma Pashentnan di Aruba (PdA) cu lo ta e 
prome representacion di pashentnan den nos comunidad. 
E plataforma lo presenta nan presidente cu lo tuma asiento 
den e Hunta di Calidad y asina sali na defensa di e interesnan 
di pashent den tur regla nobo riba nivel nacional. 
E charla a resulta di ta un exito grandi. Tur presente a haya 
hopi informacion y mayoria a logra obtene un buki. Un 
danki ta bay na Universidad di Aruba y ‘Center for Lifelong 
Learning’ (CLL) pa e facilidad. mr.dr. Jayburtt Dijkhoff a 
gradici tur presente y ta haci un yamada na pueblo di Aruba 
y e sector di cuido pa haya sa kico e derechonan di pashent 
ta encera. E buki ta obtenibel na tur boekhandel na Aruba. 


Keda pendiente e proximo simannan aki pa diferente char- 
lanan, cu lo ta completamente gratis pa pueblo di Aruba. 
Esaki lo wordo anuncia den media y tambe riba e red social 
di SIKI Aruba. 


Minister Glenbert Croes a reuni cu bestuur di DTSL 


A lansa e prome buki 
‘E derechonan di pashent’ 
den Reino Hulandes 

F 
or di 6 pa 8 maart 2023 tabata di bishita na Aruba dos 
representante for di UNESCO-Paris. Su Excelencia Mo- 
nique van Daalen, Representante Permanente di Reino na 
UNESCO-Paris, hunto cu su suplente Sra. Carlien Schri- 
jvershof. Esaki ta e prome biaha cu e Representante Per- 
manente di Reino Hulandes na UNESCO-Paris ta bishita 
Aruba den un funcion aki. Intencion di e bishita aki ta pri- 
mordialmente pa cera conoci cu e trabao di UNESCO na 
Aruba y tambe pa informa e ministernan concerni cu e 
aña aki na November ta tuma luga e Conferencia Gener- 
al di UNESCO, unda ta sumamente importante pa Reino 
Hulandes ta bon representa y prepara. Parti di e prepara- 
cion ta encera pa traha conhuntamente riba e documento 
‘Koninkrijksinstructie’ den cual ta describi e prioridadnan 
y maneho pa un periodo di minimo 3 aña. Secretariado di 
Comision Nacional pa UNESCO di Aruba a compaña Sra. 
Van Daalen y Schrijvershof na e diferente encuentronan 
cu nan tabatin na Aruba. Banda di a bishita e Goberna- 
dor di Aruba, a bishita tambe e minister encarga cu asun- 
tonan di UNESCO, Minister di Finansa y Cultura, y Vice- 
Prome Minister di Aruba, Sr. Ursell Arends, kende a reem- 
plasa Prome Minister cu tabata den exterior pa reunion di 
Nacionnan Uni. 


E 
delegacion 
a 
reuni 
cu 
‘Directie 
Buitenlandse 
Betrekkingen’ pa discuti e proceso di concipia y finalisa 
e ‘Koninkrijksinstructie’. E organisacionnan cu e delega- 
cion a bishita, ta Basisschool Prinses Amalia (UNESCO- 
School), Museo Archeologico Nacional di Aruba (MANA), 
Museo di Industria na San Nicolas y Fundacion Parke 
Nacional di Aruba (FPNA). E delegacion a bishita tambe 
Spaans Lagoen cu ta un sitio natural di hopi interes 
historico/arkeologico y di ecologia. Sra. Van Daalen 
a keda impresiona cu e trabounan cu ta tumando luga 
na e diferente organisacionnan y tabata sorprendi di e 
coherencia entre e diferente areanan di trabao. E plan 
Strategico 2023-2032 di FPNA y su ehecucion bou di 
guia di su directora, Sra. Natasha Silva ta un tremendo 
ehempel di con por transforma un organisacion, mien- 
tras cu ta transforma tambe mentalidad di stakeholders 
envolvi. Pa Sra. Van Daalen y Sra. Schrijvershof e bishita 
den naturalesa di Aruba tabata e parti di e programa cu 
mas nan a encanta. 


Tabata un honor pa UNESCO-Aruba por a ricibi dos hende 
muhe den funcionnan sumamente responsabel na nivel 
internacional di UNESCO na Aruba riba Dia Internacional 
di Hende Muhe, cu tambe ta un dia cu UNESCO ta promove. 


Representante Permanente di Reino Hulandes 
na oficina di UNESCO-Paris di bishita na Aruba 

Y 
egando mas cerca di nos dia na- 
cional, Dia di Himno y Bandera 18 
di maart, e sentimento di ta Arubia- 
no y orguyo di nos pais, ta wordo mira 
y sinti rond di nos isla. Himno y Ban- 
dera ta simbolo di nos identidad, cu ta 
crea union di un solo pueblo Arubano. 
Prome Minister Evelyn Wever-Croes, 
den conexion cu e celebracion nacional 
aki, ta extende un invitacion na pueb- 
lo en general, pa hisa nan bandera y 
celebra Aruba su dia nacional cu or- 
guyo. Laga nos sali di cas y sea parti di 
e gran celebracion aki, bishitando tur e 
actividadnan rond di Aruba y disfruta 
di e diferente cumindanan crioyo, cos 
dushi, canto y bailenan cultural. 


Despues di a pasa 3 aña den temponan 
dificil, e aña aki porfin Aruba ta den 
recuperacion y nos por celebra nos dia 


nacional na e manera cu semper nos a 
haci. Esaki sigur ta motibo pa pueblo 
goza y sinti orguyoso cu hunto como 
ciudadanonan fiel di e pais aki, a y ta 
traha hunto den union pa hiba nos pais 
bek den un miho direccion. 


Tambe, Prome Minister ta invita pueblo 
en general pa asisti na e Manifestacion 
Cutlural cu lo tuma luga na Plaza 


Libertador Gilberto Françios ‘Betico’ 
Croes, diabierna 17 di Maart, cumin- 
sando pa 6:30pm. Lo tin diferente tent 
cu cuminda crioyo, cos dushi y artesa- 
nianan local acompaña pa un concierto 
bou encargo di Chris Kross y clausura 
pa Musical Time. E siguiente mainta, 
dia 18 di maart, pa 9or, lo tin e Acto 
Protocolar cu coro di nos muchanan di 
scol y desfile di gruponan uniforma. 


“Ban uni un biaha mas pa celebra nos 
dia nacional y sinti nos mes orguyoso 
di ta un ciudadano di e baranca aki. 
Hunto nos a lucha pa logra cu awe 
Aruba ta recuperando, y ta solamente 
den union y positivismo, nos dushi isla 
lo progresa. Celebra nos dia nacional 
na grandi manera nos semper a haci. 
Feliz Dia di Himno y Bandera”, Prome 
Minister Evelyn Wever-Croes a expresa. 


F 
undacion Aruba One Happy Island Li- 
ons Club ta e organisacion encarga 
cu 2 club di servicio na Aruba cu ta One 
Happy Island Lions Club y e club di ho- 
bennan adulto Delta Aruba Leo Club. Pa 
e 2 clubnan aki por sigui yuda comuni- 
dad di Aruba, ta organisando diadomin- 
go 30 di april proximo un grandioso rifa 
cu un total di 3 premio bou di wega di 
Diario. 


1 premio di AWG 10.000 
2do premio di AWG 5.000 
3er premio di AWG 2.500 


Cada ticket ta consisti di 2 number 
dunando bo 6 chens pa gana un di e 
premionan. Ticket ta costa AWG 25 y ta 
obtenibel cerca tur miembro di Aruba 
One Happy Island Lions Club y Delta 
Aruba Leo Club. Club di Leon y club Leo 
ta e organisacion di servicio na comu- 
nidad mas grandi na mundo. Nos meta 
principal ta pa duna servicio na nos 
comunidad cu ta den necesidad como 
tambe conscientisa y educa riba topi- 
conan importante pa tin un comunidad 
sano. 
E clubnan Aruba One Happy Island Lions 
Club y Delta Aruba Leo Club ta hopi activo 
den comunidad di Aruba y ta resalta cu su 
proyectonan manera “Beach clean-up” , 
Proyecto di back to school, proyectonan 
di cushina pa famianan den necesidad, 
proyectonan hunto cu Aruba Doet, etc. 
Ademas di e proyectonan menciona 
Aruba One Happy Island Lions Club ta 


organisa y promove diferente campaña 
di conscientisacion den nos comun- 
idad manera varios charla publico e.o. 
riba e tema di Medio Ambiente, Servicio 
Boluntario y Comunitario, Malesa di 
Diabetes y Presion. E proyectonan 
aki y mas a wordo realisa cu sosten 
di e comunidad y comercio di Aruba. 


Cu e fondo recauda e 2 clubnan por 
sigui haci proyectonan na bienestar di 
nos comunidad, un apelacion na henter 
comunidad pa yuda nos yuda esnan 
den comunidad cu ta den necesidad. Pa 
ticket por acerca miembronan y rebend- 
edonan di Aruba One Happy Island Lions 
Club y Delta Aruba Leo Club. Durante e 
siman nan venidero nan lo ta na dife- 
rente punto strategico di nos pais bendi- 
endo e ticketnan di e rifa. Pa buki di rifa 
por tuma contacto na number 594-0043 
of 746-0428. 


Prome Minister ta invita tur ciudadano pa 
celebra nos Dia di Himno y Bandera cu orguyo 


“Aruba ta den recuperacion y nos por celebra nos dia nacional na e manera cu semper nos a haci” 


Fundacion Aruba One Happy 
Island Lions Club ta inicia 
campaña pa recauda fondo: 


Yuda Nos Yuda esnan 
den comunidad cu ta 
den necesidad 

D 
iadomingo ultimo a tuma 
luga e festival Un Canto 
pa Aruba su Himno y Bandera 
2023. Un total 22 cantante y 
un total di 12 agrupacion mu- 
sical a participa y a haci e fes- 
tival uno grandioso y exito- 
so. Aruba a conoce composi- 
cionnan nobo dedica na nos 
Pais Aruba. Minister di Cul- 
tura tabata presente pa duna 
sosten y apoyo na tur partici- 
pante. Na momento cu e resul- 
tado tabata cla, Minister Mad- 
uro tabata tin e honor pa por 
a entrega premio na e ganado 
maximo. E resultado di e festi- 
val Un Canto pa Aruba su Him- 
no y su Bandera Adulto 2023 
tabata lo siguiente: na di tres 
luga e duo Rachel Kraaivan- 
ger y Zulaika Geerman cu e 
cancion ‘Mi curason ta Aruba’, 
compositor y areglista Zulaika 
Geerman y acompaña pa Gru- 
po Rejoice. Na di dos luga Jon- 
athan Croes cu e cancion ‘No 
duda nunca’, compositor Dani- 
lo Vrolijk y areglista Jaderick 
Croes acompaña pa Alma Folk- 
lorico. Ganado absoluto a re- 
sulta Ghislaine Grant cu e can- 
cion “E bida aki nan”, compos- 
itor Lurena Schwengle y areg- 
lista Raul Piar acompaña pa 
Tipico Suona. 
Minister di Cultura ta gradici y 
felicita Fundacion Cultural di 
Festivalnan Folklorico pa un 
grandioso festival di adulto. 
Tambe un danki na un y tur 
cu a coopera pa haci e festival 
uno exitoso. Ademas e manda- 
tario ta gradici tur partici- 
pante, 
musico, 
compositor, 
areglista y e publico pa apoya, 
sostene y biba nos cultura. For 
di awo caba, Feliz Dia di Himno 
y Bandera. 


Festival Un Canto pa Aruba su Himno y Bandera – Categoria Adulto: 


Minister Xiomara Maduro ta felicita ganado maximo Ghislaine Grant 


Danki na tur participante pa dedica inspiracionnan nobo na nos Pais 

D 
epartamento di Asuntonan Economico, Comercio y In- 
dustria mediante su unit di Iniciativa pa Desaroyo pa 
Empresa Arubano (IDEA) y cu colaboracion di su unit Esta- 
blecimento di Negoshi, kier invita tur persona cu ta den pro- 
ceso pa habri un negoshi pa asisti na IDEA su workshop di 
“Business License” dia 16 di maart venidero. 


E orador, Sra. Mary Baarh, hefe di e unit di Establecimento 
di Negoshi (Vestigings van Bedrijven) na Departamento di 
Asuntonan Economico, lo presenta e maneho y procedura 
nobo pa obtene un permiso pa opera un negoshi legal- 
mente na Aruba. E maneho nobo aki a drenta na vigor desde 
october 2022. 


E workshop aki ta completamente GRATIS y ta tuma luga 
na Departamento di Asuntonan Economico, Comercio y 
Industria, den Sun Plaza Building, piso 2, sala no. 25. E 
orario di e workshop ta di 9:00am – 11:00am. 
Pa tur futuro empresario y esunnan existente cu ta den 
proceso pa habri un of otro negoshi, por atende e workshop 
aki. 


Pa por participa, mester registra via e siguiente link riba 
Eventbrite of por haya e link aki tambe riba nos Facebook 
page:‘Idea-Aruba’): 


h t t p s : / / w w w.e v e n t b r i t e . n l / e / w o r k s h o p - b u s i n e s s - l i c e n s e - 


tickets-570760509047 


Registracion ta obligatorio y cupo ta limita. Si acaso mester di 
mas informacion tocante e workshop, por tuma contacto cu 
Sra. Louella Croes-Ras na IDEA via telefon #: 521-2400/521- 
2439. Tambe por sigui IDEA riba su Facebook page @Idea- 
Aruba of bishita nos website nobo: www.idea.aw. 


Abo tin un Idea? Haci bo Idea realidad. Bishita IDEA na 
Departamento di Asuntonan Economico, Comercio y 
Industria, na Sun Plaza di dos piso, y nan lo yuda’bo cu tur 
informacion y guia necesario. 


D 
iahuebs awor, 16 di maart, Rijksdienst voor Ondernemend Neder- 
land ta organisa e evento anual di Latin America Business Dialogue 
di 10.00am pa 12.00pm. E ta un evento virtual gratis den cual repre- 
sentantenan di cada pais Latino Americano lo duna informacion riba 
con pa haci negoshi cu nan pais. Lo tin sesionnan general y tambe se- 
sionnan di mesa rondo den cual lo contesta preguntanan specifico di 
cada compania den gruponan chikito. Tur esaki ta sosode for di e com- 
fort di bo computer. 


Departamento di Asuntonan Economico, Comercio y Industria ta 
participa anualmente na e evento aki pa brinda informacion na compa- 
nianan Hulandes cu ta interesa pa haci negoshi cu Aruba. Sinembargo e 
aña aki kier stimula comerciantenan local tambe pa participa y haya sa 
con pa haci negoshi cu e region. Lo tin representante den e area comer- 
cial di embahadanan di Reino for di Venezuela, Colombia, Republica 
Dominicana, Panama, Chile, pa nombra algun. 


Latin America Business Dialogue 2023 
Pa companianan di Aruba interesa den region 


Inscripcion ta gratis y por te cu net prome cu e 
evento cu lo tuma luga diahuebs 16 di maart, 
10.00 am. Na e momento di inscribi ta scoge e 
pais cu bo ta interesa aden y lo match bo persona 
cu un representante di e pais pa combersa pa 20 
minuut. 


Por inscribi online via https://www.rvo.nl/even- 
ementen/latam-business-dialogue-2023 
. 
Si 
tin mas pregunta por acudi na Departamento di 
Asuntonan Economico, Comercio y Industria via 
z.erasmus@deaci.com 


Workshop Business License 


Explaining the new guidelines and procedure of getting a License for your Business in Aruba 

WILLEMSTAD - Cu creciente incredulidad por a scucha minister di 
finansa retorna e critica cu minister Cijnje a expresa na medionan di 
comunicacion den forma di un man di rosa completo cu sumpiña. Y si 
acaso Cijntje no a haya e mensahe via su Facebook, Silvania a bolbe 
proclama dialuna cu e ta minister pa cobra accijns y belasting y su 
colega Cijntje ta responsabel pa e parti economico y prijs. E no tin prob- 
lema pa cobra delibera cu Cijntje y Cijntje no mester tin problema pa 
delibera cune. 
E ta deliberando riba componente di prijs di combustibel y nan a hunto 
a lanta un comision pa atende e problema aki. E la tende reclamo cu 
posiblemente gobierno a cobra 34 miyon di mas na impuesto y riba 
esaki Cijntje a splica cu for di 2018 Conseho di Minister a tuma un 
decision cu no a cuadra. Expertonan a haci calculacion y Conseho di 
Minister n 2018 a fiha como meta cuanto impuesto ta pone riba benta 
di gasolin y cuanto Curoil lo a paga na belasting y e resultado cu a 
cobra nan di mas. 
Silvania a bisa cu e calculacion di e 34 miyon ta consehero di Curoil y 
expertonan di finansa y belasting a haci y nan mester controla con a 
calcula e suma di 34 miyon florin cu a cobra di mas. 
Silvania a splica na su turno y dia nan a conhela a yega e momento pa 
discuti esaki den e proximo dos siman cu e hendenan di Cijntje. 


Y si kier cambia e decision cu forsa retroactivo nan mester pensa hopi 
bon riba e ki consecuencia un rektificacion cu forsa retro activo lo 
tin prome cu habri e caha di Pandora y haya sorpresa desagradabel. 
Silvania a tene un disertacion tecnico ta con e stakeholdernan den palo 
di sumpiña aki a maneha e asunto aki. Pero el a priminti tambe cu den 
e proximo simannan lo tene debidamente cuenta cu e argumentonan di 
minister Cijntje. 


WILLEMSTAD – Relaciona cu un caso di tiramento cu a 
tuma luga diadomingo dia 12 di maart 2023, (Comunicado 
103/2023), na Punta Cardonweg, polis a haci un deten- 
cion. 
Diamars alrededor di 07.40’or di mainta team Aresto a 
haci detencion di e homber sospechoso E.V.S.A., nace na 
Corsou di 26 aña di edad. 
E detencion a tuma luga na un establecimento den 
Zeelandia. 


Despues di e detencion team di Atraco a tene dos entrada 
hudicial na e adresnan 
Caya Labariano y Manhattanweg y a confisca e vehiculo di 
e sospechoso. 


A presenta e sospechoso dilanti un fiscal auxiliar cu despues 
di interogacion a ordená su encarcelamento pendiente di 
mas investigacion. Nota pa redaccion – no pa publicacion 


Pa mas informacion bo por tuma contacto cu Departamento 
di Comunicacion y Prevencion na e numbernan di telefon 
724-6150 / 724-6152 / 724-6153 /724-6157 /674- 
0018. 
Orario: dialuna pa diabierna di 8.00 – 22.00or; 
• Por yama durante di dia y den weekend pa haci entrevista 
y despues di 22.00or por tuma contacto cu: 
• vocero interino di Cuerpo Policial Corsou Alto Inspector 
Maurits Rosalina na number di telefon 674-0034. 


Detencion relaciona cu intento di asesinato 


Unda e 40 miyon 
extra cu a cobra 
na accijns di 
gasolin a bay 


WILLEMSTAD - Un detaye interesante cu e 
minister di finansa di Corsou a trece dilanti 
dialuna mainta den parlamento, ta e forma 
con gobierno a uza e supuesto 40 miyon florin 
extra na accijns riba gasolin. Minister Silvania 
a splica cu Gobierno a duna su ambtenaarnan 
1700 florin 
Cu e entrada extra aki por a nenga yudansa 
financiero extra di Hulanda y por a rechasa 
COHO 
E minister a anticipa cu entrada for di medida 
fiscal riba gasolin lo ta mas abou cu aña pasa 
pero e ta forma un risico pa nos presupuesto 
tambe te cu ya caba gobierno nos ta studia 
con por mantene nos presupuesto balansa. 
Silvania a anuncia cu hunto cu Cijntje e ke 
delibera riba calidad di gasolin y riba ’heilige 
huisjes’ den e sector aki manteniendo respon- 
sabilidad di cada minister. Pero el a insisti cu 
Cijntje ta responsabel pa mantene calidad di 
gasolin y margen di Curoil. El a notifica cu for 
di aña pasa el a alerta Cijntje cu si ta nece- 
sario pa mantene 26 pomp di gasolin y Cijntje 
a dun’e su punto di bista. 


Silvania a sirbi Cijntje un plato di 
rosa completo cu ‘sumpiña’ 


Diaranson, 15 Maart 2023 
24 
AWEMainta 


Fortaleza Pa Famia 


AUNKE cuanto maldad, por avansa riba e mundo aki, aunke cuanto hende kier rebeldia, y resisti e bondad di Dios, e Gloria 
di Dios ta manifesta tur dia riba e mundo aki. 
Dicon esey ta sosode? Pasobra nos Dios ta: 
Nos Tata, 
Esun Berdadero, 
Omnipotente, Soberano, Dios di Compasion, 
Dios di Misericordia, Defensor, Sanador, Proveedor, Salbador, Creador, E ta Glorioso. 


Kico ta nifica Gloria? Awel Gloria ta nifica e distincion mas halto cu nos por duna solamente na Dios. Y Dios no ta comparti 
su Gloria cu ningun hende, cu ningun imagen, nada traha cu man di hende no por carga e Gloria y Presencia di Dios. P’esey 
hende mester tene bon cuenta, na kico nan ta ofrece alabansa y adoracion, pasobra solamente Dios merece tur honor y 
gloria. Ciencia por aumenta, tecnologia por avansa, pero nada por reemplasa e Gloria di Dios, e mundo ta yen di e Gloria 
di Dios. 


Cada mainta ora nos lanta for di nos cama, nos por mira e expresion di e Gloria di Dios den nos tur cos. Hopi ta esnan cu 
e enemigo a bruha nan mente, pa nan no alaba y glorifica e nomber di nos Señor, nan ta mara den scuridad, y no ta real- 
isando kico nan ta perde, pasobra tur cos ta depende con nos ta biba awe, pa asina nos mira e Gloria di Dios mañan cu 
Dios kier. 


Boso anto stima nan, sabiendo esaki di antemano,tene cuidao,pa boso no wordo lastra hiba pa medio di e eror di hombernan 
malbado,y boso cay for di boso mes firmesa,ma crece den e gracia y conocemento di nos Señor y Salbador Hesus Cristo. 
Na E sea e gloria awor y te na e dia di eternidad, Amen (2 Pedro 3:18). 


E mundo ta yen di e Gloria di Dios, scuridad no por vence claridad, pasobra claridad ta bini di Dios, y den nomber di Cristo 
Hesus, nos lo vence tur trampa di e enemigo. Den tur hogar e Gloria di Dios mester manifesta, pasobra tur rudia mester 
dobla, y tur lenga mester confesa cu Hesus Cristo ta Señor. 


Pa tur esan cu ta kere, Dios ta precioso, pero pa esnan cu no ta kere, esnan cu ta haci bofon, esnan cu ta chercha, esnan 
cu ta rebeldia, esnan cu kier dividi Su creacion, pa nan e ta un piedra di trompica pasobra ta para skirbi: 
E piedra cu e trahadonan a rechasa, esaki a bira e piedra di skina principal. Un piedra di trompica y un piedra di ofensa. 


Asina awor hopi hende ta bisando ora bo coregi, of bisa nan e berdad, pa bo no husga nan, pero no ta abo como persona 
ta husga ningun hende, pero e palabra di Dios ta primi consenshi di tur esnan cu ta den desobediencia, cu mirando e 
grandesa di Dios y toch no kier acepta e berdad. 


No na nos O Señor, no na nos,ma na bo nomber tur e Gloria, pa motibo di bo misericordia, y pa motibo di bo berdad (Salmo 
115:1). 


P’esey cada dia den nos bida, nos mester mengua pa asina Dios por crece den nos bida, pasobra orguyo y arogancia, rabia, 
envidia, y amargura, tur lo stroba hende di mira e gloria di Dios. 
Pasobra di dj’E ,y door di dj’E tur cos ta. Na E sea gloria pa semper (Romanonan 11:36). 


Dios ta E creador di tur cos, e diabel nunca a crea nada, y tampoco lo crea nada nunca, e ta uza mente y curpa di e esnan 
cu te ainda ta resisti e berdad di Dios, pa pone nan haci maldad, na nan mes curpa y na otro nan. 


Na Dios tur e Gloria. 


Sinceramente, Pastor Marcel Balootje 


Nos Dios merece tur honor y gloria 

Miss me a little but not too long, 
And not with your head bowed low. 
Remember the love that we once shared, 
Miss me but let me go. 


With deep sympathy we announce 
the passing of our beloved mother, 
grandmother 
and great grandmother. 


Lidia Soraida Clark 
Sunrise: August 5th 1929 
Sunset: September 11th 2022 


Left to mourn are her: 
Children: 
Danilo and Marianne Clark 
Allan Clark 


Grandchildren: 
Danny, Nancy, Alain, Otis and Aisha 


Great grandchildren: 
Jair, Tuli, Nilo, Isaiah and Aivah. 


Brothers and Sisters: 
†Petronila Richardson and family 
†Rosendo Vlaun and family 
Veronica Richardson and family 
William (Billy) Buckley and family 
Alphonso Pantophlet and family 
Emilito Marlin and family 


Nieces and nephews too numerous to 
mention. 


Close friends: 
Jullie Richardson and family 
Kate Myers and family 
Stella Dupersoy and family 
Gladys Felix and family 


She was related to the family Clark, Allers, 
Richardson, Buckley, Vlaun, Pantophlet, Mc 
Farlane, Marlin, Richards, Deane, Wilson, 
Redhead, Emmanuel, Hazel, Meyers, 
Rodriquez, Peterson, Arrindell and Hughes. 


Our apologies if in our moments of grief, we 
forgot to mention someone. 


The family cordially invites you to join them 
in celebrating her life on Thursday March 
16th, 2023 at Christ Methodist Church 
located at Amalia van Solmstraat 3, San 
Nicolas Aruba. 


Condolences from 10.00 am to 10.30 am. 
Memorial Church Service starts at 10.30 
am. 
NO FLOWERS are accepted and we kindly 
request colourful attire. 
Please NO condolences at home after the 
service. 


Correspondence address: Family Clark, 
Oranjestraat 8-B, 2042 GS Zandvoort, 
Netherlands 


The Lord is my shepherd; I shall not want. He 
made me lie down in green pastures and leadeth 
me beside the still waters. He restoreth my soul: 
he leadeth me in the paths of righteousness for 
his name’s sake. 
Psalm 23 


Elpidio Morales 
*07-04-1950 - †11-03-2023 


Date and time for funeral will be announced 
later. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu profundo dolor na nos curazon nos ta 
anuncia fayecimento di: 


Estanislao Croes 
mihor conoci como: “Cado” 
*13-11-1939 †12-03-2023 


Acto di entiero lo wordo anuncia despues! 


“Señor ta mi wardador, mi’n tin falta di 
nada. Den cunucu di yerbe berde e ta 
ponemi sosega. E ta hibami na awa trankil, 
Pa mi bolbe haya forsa”. 
Salmo: 23 


Cu inmenso dolor na nos curason, pero 
conforme cu boluntad di Dios, 
nos ta participa fayecimento di: 


Sr. Antonio E. Kelly 
Mihor conoci como “Toni” of “Tonichi” 
*14-06-1941 †11-03-2023 


Na nomber di su: 
Rumannan: 
Juan Kelly y Blanca Boekhoudt y famia. 
Franciquita Kelly 
Margaritha y Nicasio Figaroa 


Sobrina y sobrinonan: 
Kathleen y Wilfred de Cuba y yiunan 
Alexander Figaroa y Isihayro Roza 
Vincent Figaroa y Siegfrieda Rietwijk y yiunan 
Jairo Kelly 


Primo y primanan 


Demas famia: 
Kelly, Franken, Figaroa, Ruiz, Britten, Tromp, 
Wolff, Christiaans, de Cuba, y demas famia 
ta invita tur y amigo y bisiñanan, conoci y 
ex-compañeronan di ex Sheraton Hotel y 
Albo Aruba NV. pa acto di entiero cual lo 
tuma lugar diabierna 17 di Maart 2023 na 
Misa Santa Anna na Noord y despues pa 
Santana Catolico na Noord. 


For di 2’or te cu 4’or nos defunto stima lo ta 
reposa den Misa Santa Anna na Noord. 
Disculpa nos si den nos tristesa nos a lubida 
un of otro famia. 


Nos ta lamenta cu despues di entiero nos no 
por ricibi bishita di condolencia na cas. 


Ta anuncia cu a fayece: 


Sra. Joan Agnes 
Coronel-Peterson 
*27-01-1937 - †13-03-2023 


Acto di despedida lo tuma l 
ugar Diahuebs 16 di maart 2023, 
for 2 or pa 4 or di atardi na 
Aurora Funeral Home. 


Cremacion lo tuma lugar den seno 
familiar. 


“Señor ta mi wardador, mi’n tin falta di 
nada. Den cunucu di yerba berde e ta 
ponemi sosega. E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felecita 
Acosta-Croeze 
*19-03-1939 - †13-03-2023 


Acto di entiero lo wordo anuncia despues. 


